Fem trafikuheld er sket på Frederikshavnmotorvejen lørdag morgen.

Glat føre har sandsynligvis ført til fem trafikuheld Frederikshavnmotorvejen mellem Aalborg og Frederikshavn lørdag morgen. Det oplyser vagtchef hos Nordjyllands Politi Bruno Brix. - Det er meget glat, så sørg for at køre forsigtigt, siger Bruno Brix. En blanding af sne og regn er i løbet af natten faldet hen over Nordjylland, og sammen med temperaturer omkring frysepunktet har det ført til en farlig cocktail på de nordjyske veje. Ingen af uheldene har dog ført til alvorlig personskade, men er mest gået ud over bilerne. Til det seneste uheld er der dog blevet sendt en ambulance ud. - Men man skal ikke tro, at der ikke er glat på de andre veje, for der er is alle steder, siger Bruno Brix. De fleste af af bilerne har holdt i nødsporet. En enkelt af bilerne var endt i vejbanen, men er blevet bugseret væk nu. Det har ikke givet de store trafikale problemer, oplyser Bruno Brix, for der kører ikke særlig mange biler på vejen.